Jozef Korbel

Ing. Jozef Korbel (* 6. júl 1957, Bratislava) je slovenský športový novinár, redaktor a manažér. V roku 1981 absolvoval Vysokú školu ekonomickú v Bratislave a neskôr postgraduálne štúdium žurnalistiky na Filozofickej fakulte Univerzity Komenského v Bratislave.https://www.linkedin.com/in/jozef-korbel-31415893

 Prehľad činnosti 
Od septembra 1981 pracoval ako športový novinár v denníkoch Šport, Smena, Nový Čas a Plus 1 deň. V Slovenskom futbalovom zväze pôsobil v komisiách mládežníckeho a ženského futbalu, neskôr pracoval ako mediálny a športový manažér v agentúre Optimus Agency.

 Manažér Petra Sagana 
Od apríla 2008 do decembra 2015 pracoval ako mediálny a marketingový manažér najlepšieho slovenského cyklistu Petra Sagana.https://www.teraz.sk/sport/saganov-byvaly-manazer-j-korbel-pe/283380-clanok.html V júni 2008 sa Peter Sagan stal juniorský majster sveta v horskej cyklistike a v novembri 2009 mu vybavil prvú profesionálnu zmluvu na 10 tisíc eur v talianskom tíme Liquigas.https://www.teraz.sk/fotodennik/jozef-korbel/209774-fotografia.html

 Manažér ďalších športovcov 
Neskôr pracoval ako manažér slovenského tenistu Martina Kližanahttps://sportky.zoznam.sk/c/162203/jozef-korbel-uz-nie-je-medialny-manazer-martina-klizana-odkaz-na-rozlucku a v súčasnosti spolupracuje s olympijskou medailistkou z Londýna v skeete Dankou Bartekovou.https://www.teraz.sk/sport/fles-strelectvo-me-bartekova-ziskala/342056-clanok.html

 Referencie 

Kategória:Športoví novinári
Kategória:Slovenskí redaktori
Kategória:Slovenskí manažéri
Kategória:Absolventi Ekonomickej univerzity v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy